Arūnas Kuras

Arūnas Kuras – psichologas psichoterapeutas, Vilniaus šeimos centro konsultantas ir lektorius.

Biografija 
1972–1977 m. studijavo Vilniaus universitete, 1980 m. Leningrado M. Bechterevo psichoneurologiniame mokslinio tyrimo institute, 1984 m. Leningrado gydytojų tobulinimosi institute, 1992–1993 m. Kalifornijos universitete, 1995–1999 m. Norvegijos grupinės analizės institute (Vilniuje). 1984 m. stažavosi Berlyno sveikatos namuose.

Dalyvavo Aleksandro Alekseičiko, Viktoro Franklio, Karlo Rodžerso, Virdžinijos Satir ir kituose seminaruose.

Veikla 
Dirbo Lietuvos mokslų akademijoje (1977-1979), N.Vilnios psichiatrinėje ligoninėje (1978-1985), Kauno medicinos institute (1985-1990), Lietuvos darbo rinkos mokymo ir konsultavimo tarnyboje (1990-1997), KĮ "Interverslas" (nuo 1994), Vyrų krizių ir informacijos centre (2007-20018), Vilniaus šeimos centre (nuo 1996).

Skaitė paskaitas Vilniaus universitete, Mykolo Romerio universitete, Vilniaus pedagoginiame universitete.

Moksliniai darbai 
 Socialinės adaptacijos vidinė determinacija. Lietuvos mokslų akademija, Vilnius, 1978;
 Vaikų rizikos faktorių grupės psichologiniai ypatumai. Kauno medicinos institutas, Kaunas, 1984.

Kita veikla 
 1977–1995 m. Lietuvos psichologų sąjungos narys (1977–1979 m. ir 1981–1983 m. Medicininės psichologijos sekcijos pirmininkas);
 1988–1990 m. Lietuvos Persitvarkymo Sąjūdžio narys (1990 m. Vilniaus tarybos narys);
1989–dabar Crazy English Club spikeris, nuo 2018 prezidentas;
 1995–dabar Lietuvos grupinės analizės draugijos narys (1995–1999 tarybos narys, 2004–2018 m. revizorius);
2014–dabar Lietuvos buriuotojų sąjungos ir Vilniaus jachtklubo narys;
2004 ir 2008 m. organizavo Jaunimo dainos festivalį "Canto ergo sum".

Lietuvos psichologai